इस बात की उचित सराहना हुई है कि आचार्य द्विवेदी ने आज से सौ साल पहले एक अनपढ़ दलित की कविता को अपनी पत्रिका में स्थान दिया था। खगेन्द्र ठाकुर ने यह शंका जाहिर की है कि कहीं यह कविता आचार्य द्विवेदी ने खुद ही तो नहीं लिखी थी? हीरा डोम के अस्तित्व के ठोस प्रमाण उपलब्ध नहीं हैं। हीरा डोम की वर्ग चेतना, पीड़ा, और वेदना से जुड़कर लिख पाना आचार्य द्विवेदी के लिए शायद संभव भी रहा हो। लेकिन कविता में वेदना का स्वर प्रबल न होकर अगर सवर्णों के खिलाफ़ विद्रोह का स्वर प्रबल होता तो भी क्या हम हीरा डोम में आचार्य द्विवेदी को देख पाते?